മൃഗങ്ങള് ഇനി രാത്രിയിലും സുരക്ഷിതര് കോട്ടയം: ജില്ലയിലെ എല്ലാ ബ്ലോക്കിലും വളര്ത്തുമൃഗങ്ങള്ക്ക് രാത്രിയില് അടിയന്തര ചികിത്സ ലഭ്യമാക്കാന് സംവിധാനമായി. കഴിഞ്ഞവര്ഷം എട്ട് ബ്ലോക്കില് ആരംഭിച്ചിരുന്നു. ഇത് പിന്നീട് നിലച്ചിരുന്നു. ഇവ പുനരാരംഭിച്ചതിനൊപ്പം ഉഴവൂര്, പാമ്ബാടി, ഈരാറ്റുപേട്ട എന്നിവിടങ്ങളിലും രാത്രി ചികിത്സ തുടങ്ങി. മൃഗാശുപത്രികളോടനുബന്ധിച്ച് പ്രവര്ത്തിക്കുന്ന രാത്രികാല ചികിത്സാകേന്ദ്രത്തിെന്റ സേവനം വൈകീട്ട് ആറുമുതല് രാവിലെ ആറുവരെ ലഭിക്കും. ഇതിന് എല്ലാ കേന്ദ്രങ്ങളിലും പ്രത്യേകം വെറ്ററിനറി ഡോക്ടറും സഹായിയും ഉണ്ടാകും. 30,000 രൂപയുടെ മരുന്നുകളും ഓരോ കേന്ദ്രത്തിലും സര്ക്കാര് അനുവദിച്ചിട്ടുണ്ട്. അത്യാവശ്യ മരുന്നുകള് സൗജന്യമായി ലഭിക്കും. ഉഴവൂര് ബ്ലോക്കില് കോഴാ മൃഗാശുപത്രിയോട് അനുബന്ധിച്ച രാത്രികാല മൃഗചികിത്സാ കേന്ദ്രത്തിെന്റ പ്രവര്ത്തനം കുറവിലങ്ങാട് പഞ്ചായത്ത് പ്രസിഡന്റ് മിനി മത്തായി ഉദ്ഘാടനം ചെയ്തു. ബ്ലോക്ക് വികസനകാര്യ സ്ഥിരം സമിതി അധ്യക്ഷന് പി.സി. കുര്യന്, പഞ്ചായത്ത് സ്ഥിരം സമിതി അധ്യക്ഷന് സന്ധ്യ സജികുമാര്, വെറ്ററിനറി സര്ജന്മാരായ ഡോ.മിനി ജോസഫ്, ഡോ.അതുല് ജോയ് എന്നിവര് പങ്കെടുത്തു.